Amman

Amman adolah ibu kota jo kota tagadang nagara Yordania nan talatak di Dataran Tinggi Tapi Timur, sabuah dataran tinggi nan ditandoi jo tigo wadi gadang nan malintehinyo. Pado tahun 2021, panduduaknyo bajumlah 4.061.150 jiwa, manjadiannyo kota nan paliang gadang di Syam, kota tagadang kalimo di dunia Arab, sarato wilayah metropolitan tagadang kasapuluah di Timur Tangah. Iko marupokan pusek pamarentahan, ekonomi, jo budaya nagara.

Bukti paliang awal pamukiman di Amman baasa dari milenium ka-8 SM di 'Ain Ghazal, rumah bagi patuang manusia tatuo di dunia. Kota tu dikenal sabagai Rabat Aman pado milenium ka-2 SM, bafungsi sabagai ibu kota Karajaan Amon. Pado abaik ka-3 SM, kota tu baganti namo manjadi Philadelphia jo manjadi salah ciek dari sapuluah kota Yunani-Romawi di Dekapolis. Kamudian pado maso Khulafaur Rasyidin abaik ka-7 M, kota tu banamo Amman. Dari abaik ka-15 hinggo tahun 1878, kota tu sabagian gadang ditinggaan hinggo Kasultanan Utsmaniyah mamukiman urang Sirkasia di sinan jo mangalami patumbuham sasudah tahun 1904. Kamudian kota tu manjadi ibu kota Transyordania pado tahun 1921 sarato ibu kota nagara Yordania pado tahun 1946.

 Rujuakan 

Kategori:Amman
Kategori:Ibu kota nagara di Asia
Kategori:Kota di Yordania